**KULTŪROS IR MENO TARYBOS POSĖDŽIO**

**PROTOKOLAS**

 **2022-10-25 Nr.TAR1-180**

Posėdžio data: 2022 m. spalio 24 d., 15-16 val.

Posėdžio vieta: Virtualių susitikimų platforma „Microsoft Teams“.

Posėdžio pirmininkas – dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

**Dalyvavo** (9 nariai iš 11):

1. Arvydas Cesiulis, Klaipėdos miesto mero pavaduotojas, Klaipėdos miesto savivaldybės tarybos, Kultūros, švietimo ir sporto komiteto narys (nuomonę dėl posėdžio klausimų išreiškė el. paštu;
2. Daiva Molytė-Lukauskienė, Lietuvos rašytojų sąjungos Klaipėdos skyriaus narė, poetė;
3. Dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, Kultūros ir meno tarybos (toliau – KMT) pirmininkas;
4. Gintaras Bendžius, asociacijos „Mano miestas Klaipėda“ prezidentų klubo narys, prodiuseris;
5. Kristina Jakštė, Klaipėdos miesto savivaldybės kultūros centro Žvejų rūmų kultūrinių renginių organizatorė;
6. Marius Tumšys, VšĮ „Projektas LT“ vadovas;
7. Kristina Jokubavičienė, menotyrininkė.

Kiti dalyviai:

1. Eglė Deltuvaitė, Kultūros skyriaus vedėja;
2. Tarptautinių Jūrinių regatų organizavimo Klaipėdoje programos vertinimo ekspertų darbo grupės pirmininkas.

**DARBOTVARKĖ:**

1. Dėl programos „Tarptautinių jūrinių regatų (Tall Ship Races ir kt.) organizavimas Klaipėdoje“ ekspertų konsoliduotos vertinimo suvestinės pristatymo.

2.Dėl naujos kultūros ir meno programos „Jūrinės kultūros edukacija burlaiviuose“ finansavimo sąlygų aprašo projekto derinimo.

J. Genys nustatė, kad kvorumas yra ir pasiūlė balsuoti dėl posėdžio darbotvarkės. Darbotvarkei pritarta bendru sutarimu.

1. **SVARSTYTA. Dėl programos „Tarptautinių jūrinių regatų (Tall Ship Races ir kt.) organizavimas Klaipėdoje“ ekspertų konsoliduotos vertinimo suvestinės pristatymo.**

Ekspertų grupės vadovas pristatė suvestinę, akcentavo, kad ekspertai paraišką vertina teigiamai, mano, kad VšĮ „Klaipėdos šventės“ yra tinkama organizacija Baltic Sail projekto vykdymui ir Tall Ship Races regatos įgyvendinimui Klaipėdoje. Akcentavo, jog grupės nuomone projektui Baltic Sail reikėtų siekti pritraukti daugiau iki tol projekte nedalyvavusių burlaivių.

 KMT nariai vienbalsiai pritarė 1 klausimui.

1. **NUTARTA. Pritarti ekspertų konsoliduotai išvadai dėl programos „Tarptautinių jūrinių regatų (Tall Ship Races ir kt.) organizavimas Klaipėdoje“ ir rekomenduoti VšĮ „Klaipėdos šventės“ programą finansuoti trejus metus, 2022m. programos įgyvendinimui skiriant 30 000 Eur.**

**2. SVARSTYTA. Dėl naujos kultūros ir meno programos „Jūrinės kultūros edukacija burlaiviuose“ finansavimo sąlygų aprašo projekto derinimo.**

K. Skiotytė-Radienė pristatė finansavimo sąlygų projektą. Akcentavo, kad šis projektas jau svarstytas Jūrinės kultūros koordinacinėje taryboje. Į minėtosios tarybos pastabas atsižvelgta.

Jonas Genys rekomendavo programos finansavimo sąlygose akcentuoti, jog programa turi būti įgyvendinama pasitelkiant kultūriškai arba istoriškai reikšmingus burinius laivus.

K. Skiotytė-Radienė pasiūlė finansavimo sąlygose numatyti vertinimo kriterijų už programoje ketinamo naudoti burlaivio kultūrinę istorinę vertę.

 KMT nariai vienbalsiai pritarė 2 klausimui.

1. **NUTARTA. Pritarti programos „Jūrinės kultūros edukacija burlaiviuose“ finansavimo sąlygų aprašo projektui bei siūlyti Kultūros skyriui papildyti finansavimo sąlygų vertinimo kriterijus skiriant balą už programoje ketinamo naudoti burlaivio kultūrinę/istorinę vertę.**

Posėdis baigėsi 16:00

Posėdžio pirmininkas dr. Jonas Genys

Posėdžio sekretorė Kristina Skiotytė-Radienė